**Състезание по планинско колоездене BIKE CHELLENGE - НОВИ ИСКЪР-2023 г.**

**26.03.02023 г.**

**Podgumer\_XCO\_Race\_Track**

**Организатор СО - район „Нови Искър“ – Велоклуб „МСМ Спорт Тийм“**

**ПРАВИЛА (НАРЕДБА) за провеждане на състезанието**

 На 26.03.2023 г. (неделя) в с. Подгумер, район „Нови Искър“ – местността „Хумни дол“ ще се проведе състезание по планинско колоездене в дисциплината Крос-кънтри олимпик (ХСО). Събитието се организира с цел популяризиране на дисциплината в район „Нови Искър“, в която могат да вземат участие хора от всички възрастови групи. Организатор на проявата са **СО - район „Нови Искър“ – Велоклуб „МСМ Спорт Тийм“** ЕИК: 177128939

**Трасе:** Дължина на трасето: - 4,26 км.

Трасето е по горски пътеки, алеи и черен път

Маркировката е с полиетиленови ленти червено и бяло. На ключови разклони ще има указателни табели, поставени върху колчета или дървета. Трасето ще е готово за тренировки и опознаване в деня преди състезанието 25.03.2023 г. ( събота ).

**Право на участие:** В стартовете могат да участват състезатели с валиден лиценз към UCI. В състезанието могат да участват лица в добро физическо и психическо здраве, които са приели и подписали ***Споразумение за отговорностите и условията за провеждане на състезанието*** и отговарят на изискванията, заложени в него. За лицата, които не са навършили 14-годишна възраст, **Споразумението** се сключва чрез техните родители, в качеството им на законни представители на малолетното дете. За лицата, които са навършили 14-годишна възраст, на не са навършили 18 години, **Споразумението** се сключва от самите лица със съгласието на техните родители. Минималната задължителна екипировка за колоездачи включва изправен ПЛАНИНСКИ велосипед, КАСКА, ръкавици, резервна гума и личен съд за вода. Всеки участник е отговорен да има необходимите застраховки, както е описано в ***Споразумението.***

***Участници с номера, но без каски не се допускат да стартират и карат по трасето!*** Състезателите получават състезателни номера, осигурени от организатора, които следва да поставят на видимо място на кормилото на велосипеда си и да са закрепени стабилно. При загуба или унищожение на състезателен номер състезателят е длъжен да информира организатора преди старта. Участници без номера не се допускат да стартират.

**Регистрация**: В платформата drace.bg. Индивидуално до 26.03.2022г., като задължително се вписва номер на валиден UCI лиценз. За Хоби – предварително в drace.bg или на място в деня на състезанието.

**Такси:** За всички участници такса – 25 лв, /плати на място

**ЗАДЪЛЖИТЕЛНО ПРЕДСТАВЯНЕ НА ВАЛИДНА ЗАСТРАХОВКА ЗА ВСИЧКИ УЧАСТНИЦИ**

**Категории, СТАРТ, Обиколки:**

Мъже Елит (над 23) – старт 10ч. , 4 обиколки – 17,04 км.

Мъже U23 (19-22)– старт 10ч. , 4 обиколки -17,04 км.

Мъже Мастърс (40+) – старт 10ч. , 3 обиколки – 12,78 км.

Младежи до 19 години (15-18) – старт 10ч. , 4 обиколки – 17,04 км.

Жени елит над 23 г. – старт 11,30 ч. – 4 обиколки 17,04 км.

Девойки (19-22 г.) – старт 11,30 ч. - 4 обиколки 17,04 км.

Девойки (15-18) - старт 11,30 ч. - 3 обиколки – 12,78 км.

Хоби Мъже - старт 13 ч. , 3 обиколки - 12,78 км.

Хоби Жени - старт 13ч. , 3 обиколки - 12,78 км.

**ТАКСА ЗА ДЕЦА ДО 14 г. – БЕЗПЛАТНО**

**Трасе:** Дължина на трасето: - 1,71 км.

**Деца 11- 14 г.** – старт 14,30 ч. - 3 обиколки х 1,71 км. – 5,13 км.

След финиширане на първия състезател всички останали състезатели в съответната категория финишират след завършване на текущата си обиколка. Състезателите финиширали с пълен брой обиколки се класират по време, а останалите по ред на завършване;

**Награди:**

За всички възрастови категории за първите три места – грамота и медали.

**Програма:**

Преди всеки старт – потвърждение на Регистрация, Получаване на номера. Техническа информация – 15 минути преди всеки старт.

15:30 – Награждаване на победителите в различните категории

16.00 ч. - Закриване на мероприятието и почистване на района около старт/финала

**Други условия:** Състезателите са длъжни да спазват маркировката. Забранени са всякакви действия, изяви и демонстрации с предизборен и политически характер преди, по време и след състезанието.

**Мерки за сигурност:** Трасето ще бъде обозначено с временно поставени табели, сигнални ленти. Ще бъде осигурено медицинско лице, линейка и съдии, които да насочват участниците

**Трак на трасето за колоездачи:**
**Описание на трасето:**

Дължина на обиколката – около 4,26 км. Старт – финала ще бъде разположен в начлото. В тази зона ще са разположени подкрепително-сервизен пункт, шатри на спонсори, озвучаване, водещи, съдии и времеизмерване. Зоната за подкрепа и обслужване е в района на старт-финала.

Не е необходимо затваряне на улици за движение на МПС. Движението на пешеходци по основната алея ще е свободно. За маркирането на трасето ще се използват сигнални ленти и временни указателни табели, които ще бъдат премахнати до 72 часа след приключване на състезанието. Района също така ще бъде щателно почистен.